**„Návrh zmluvy“**

**Zmluva o dielo na zhotovenie stavby**

uzavretá podľa § 536 a nasl. zákona č. 513/1991 Zb. (Obchodný zákonník) v znení neskorších predpisov

medzi

Objednávateľom: **Obec Ďurďové**

So sídlom: Ďurďové 27, 018 22

Zastúpená : starostom obce – Ing. Ondrásky Anton

Bankové spojenie:2813463001/5600

IČO:00692492

DIČ: 2020694038

 a

Zhotoviteľom:

so sídlom:

bankové spojenie:

IČO:

DIČ:

**I.
Predmet plnenia**

1) Zhotoviteľ sa zaväzuje podľa tejto zmluvy zhotoviť pre objednávateľa dielo – **Úprava námestia a vybudovanie detského parku.**

2) Rozsah diela je špecifikovaný podľa vysúťaženého výkazu výmer podľa § 117 zákona č. 343/2015 Zz o verejnom obstarávaní zo dňa ……………… . Neoddeliteľnou súčasťou zmluvy je príloha č. 1.

3) Akékoľvek odchýlky od výkazu výmer , môžu byť vykonané zhotoviteľom iba ak budú
 odsúhlasené objednávateľom.

4) Zhotoviteľ sa zaväzuje vykonať dielo vo vlastnom mene a na vlastnú zodpovednosť.

5) Objednávateľ sa zaväzuje toto dielo prevziať a zaplatiť za zhotovenie diela zmluvnú cenu podľa čl. II. tejto zmluvy.

**II.
Cena**

1. Zhotoviteľ prevedie dohodnuté práce v rozsahu, kvalite a lehotách podľa tejto zmluvy. Dohodnutá zmluvná cena za zhotovenie diela je stanovená v cenovej ponuke, za celkovú sumu:

|  |  |
| --- | --- |
| Cena bez DPH  |  ,- € |
|  20% DPH: |  ,- € |
| Cena vrátane DPH:  |  ,- € |

2) Práce, ktoré prevedie zhotoviteľ nad zmluvne dohodnutý objem prác na základe požiadavky objednávateľa mu tento uhradí podľa dohody naviac.

**III.
Platobné podmienky**

1) Platobné podmienky platia v zmysle § 544 a nasl. Obchodného zákonníka.

**IV.
Čas plnenia**

1) Zhotoviteľ sa zaväzuje zhotoviť stavbu v dohodnutom čase:

 -termín začatia prác : do 3 dní od prevzatia staveniska

- termín dokončenia stavby: do 14 od prevzatia staveniska

2) V prípade omeškania objednávateľa s odovzdaním staveniska v dohodnutých termínoch, nie je zhotoviteľ v omeškaní s  plnením svojho záväzku.

**V.
Vlastnícke právo na zhotovovanú vec a nebezpečenstvo škody na nej**

 Zabudovaný a nezabudovaný stavebný materiál nachádzajúci sa na stavbe, pokiaľ nie je uhradený objednávateľom, je majetkom zhotoviteľa.

**VI.**

##### **Záručná doba**

1) Zhotoviteľ zodpovedá za to, že predmet zmluvy je zhotovený v rozsahu výkazu výmer a že v záručnej dobe bude mať nezmenené vlastnosti.

2) Zhotoviteľ zodpovedá za vady, ktoré predmet má v čase jeho odovzdania objednávateľovi a za vady, ktoré sa prejavia v záručnej dobe.

3) Zhotoviteľ nezodpovedá za vady, ktoré spôsobí objednávateľ.

4) Záručná doba je 24 mesiacov. Začne plynúť odo dňa úspešného ukončenia preberacieho konania celého predmetu zmluvy.

5) Vady diela, ktoré zistí objednávateľ, alebo jeho právny nástupca, počas záručnej doby**,** je povinný zhotoviteľ, alebo jeho právny nástupca, odstrániť do 30 dní od obdržania reklamácie. V prípade technicky náročnej opravy je povinný odstrániť vady v technicky čo najkratšom termíne a s odstraňovaním vád začať do 15 dní po obdržaní reklamácie.

**VII.**

# **Zodpovednosť za chyby**

1) Zhotoviteľ zodpovedá za chyby v zmysle § 560 a nasl. Obchodného zákonníka.

2) Zhotoviteľ preberá záruku za akosť diela v zmysle § 563 ods.2, resp. § 429 až § 431 Obchodného zákonníka.

**VIII.**

##### **Súčinnosť objednávateľa**

1) Objednávateľ sa zaväzuje odovzdať zhotoviteľovi stavenisko do ...................

2) Objednávateľ sa zaväzuje odovzdať zhotoviteľovi pri podpise zmluvy a tento preväzme vytýčené hranice staveniska, smerodatné výškové body.

3) Počas výstavby sa objednávateľ zaväzuje dostaviť na stavenisko za účelom odkontrolovania
 prác, ktoré budú prevedené.

4) Objednávateľ má právo uviesť do stavebného denníka meno osoby, ktorá bude vykonávať technický dozor investora. Objednávateľ a technický dozor investora sú oprávnení za investora zapisovať do stavebného denníka požiadavky na dodržanie zmluvy zo strany zhotoviteľa.

**IX.
Odovzdanie a prevzatie diela**

1) O priebehu a výsledku odovzdávacieho konania, spíšu zmluvné strany zápisnicu, v závere ktorej objednávateľ výslovne uvedie, či dielo preberá alebo nepreberá z dôvodov .....

2) Chyby diela zrejmé už pri jeho preberaní musí objednávateľ reklamovať už v zápisnici o
 prevzatí.

3) Ukončením diela je jeho vyhotovenie podľa tejto zmluvy, odstránenie všetkých vád a nedorobkov zistených počas preberacieho konania a podpísanie protokolu o odovzdaní a prevzatí diela bez vád s tým, že všetky vady zistené počas preberacieho konania boli odstránené. Začaté preberacie konanie sa na čas do odstránenia vád preruší. Preberacie konanie sa ukončí podpísaním protokolu o odovzdaní a prevzatí diela bez vád. Toto je okamih ukončenia diela.

**X.
Záverečné ustanovenia**

1) Táto zmluva vzniká dohodou o celom jej obsahu.

2) Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

3) V ostatných otázkach neupravených touto zmluvou platia predovšetkým ustanovenia
 Obchodného zákonníka, najmä o zmluve o diele, a ostatné všeobecne záväzné predpisy
 platné v Slovenskej republike.

4) Zmluva nadobúda platnosť dňom podpisu obidvoch zmluvných strán. Zmluva nadobudne
 účinnosť až deň nasledujúci po dni zverejnenia na internetovej stránke objednávateľa

Objednávateľ: Zhotoviteľ:

V Ďurďovom, dňa .................. ...................., dňa .....................

.................................................... ...........................................

 objednávateľ zhotoviteľ